Diari Oficial de la Generalitat Valenciana


Sumari del DOGV 4830, del 30-08-2004 (2004/8705)

Informació pública, amb el text resumit, de cinc resolucions del secretari autonòmic de Justícia i Interior, per les quals s'acorda la inscripció en el Registre de Fundacions de la Comunitat Valenciana de les següents entitats: Fundación Llorca de Medicina y Cirugía Equina de la Comunidad Valenciana; Fundación de la Comunidad Valenciana Aigua i Progreso; Fundación sin Barreras de la Comunidad Valenciana; Fundación de la Comunidad Valenciana para la Neurorehabilitación, y Fundació José María Haro . Intra, Fundación de la Comunidad Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4830

Data del DOGV
:   30-08-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/8705


Data del document
:   12-08-2004

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació

Informació pública, amb el text resumit, de cinc resolucions del secretari autonòmic de Justícia i Interior, per les quals s'acorda la inscripció en el Registre de Fundacions de la Comunitat Valenciana de les següents entitats: Fundación Llorca de Medicina y Cirugía Equina de la Comunidad Valenciana; Fundación de la Comunidad Valenciana Aigua i Progreso; Fundación sin Barreras de la Comunidad Valenciana; Fundación de la Comunidad Valenciana para la Neurorehabilitación, y Fundació José María Haro - Intra, Fundación de la Comunidad Valenciana. [2004/8705]
  
En compliment del que disposa l'article 29.h) de la Llei 8/1998, de 9 de desembre de la Generalitat Valenciana, de Fundacions de la Comunitat Valenciana, en què s'establix com a funció específica del Protectorat el fet de ?donar publicitat a l'existència i activitats de les fundacions?, s'indica el següent:
  
Primer
  
Per Resolució de data 7 de juny de 2004, de l'Il·lm. Sr. Secretari Autonòmic de Justícia i Interior, de la Conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana, l'entitat denominada Fundación Llorca de Medicina y Cirugía Equina de la Comunidad Valenciana, i classificar-la de caràcter científic. El seu domicili radicarà a Castelló, carrer Sagrada Família, 19-1r.
  
La Fundació té per objecte proporcionar benestar als propietaris d'èquids, millorar les condicions sanitàries i de benestar del conjunt dels èquids, proporcionar diagnòstic i tractament als èquids afectats per alteració de les seues funcions, promoure la investigació en el camp del diagnòstic laboratorial, diagnòstic per la imatge, tractaments medicamentosos i quirúrgics de les diferents patologies dels èquids.
  
Correspon al Patronat de la Fundació determinar el mode en què s'hauran de complir els fins enumerats en este article. Les prestacions de la Fundació s'atorgaran de forma no lucrativa.
  
El desenvolupament de l'objecte de la Fundació s'efectuarà a través d'alguna de les formes següents d'actuació: constitució d'una biblioteca i hemeroteca relacionada amb als seus fins, impartició de cursos i jornades relacionades, adequació d'una instal·lació prèvia existent, per a la constitució d'una unitat diagnòstica i quirúrgica d'èquids.
  
Seran potencials beneficiaris de la Fundació els animals de l'espècie equina, els llicenciats en veterinària clínics d'èquids, com també els propietaris d'èquids.
  
La Fundació atorgarà amb criteris d'imparcialitat, objectivitat i no discriminació, els seus beneficis a les persones o entitats que reunint les condicions expressades anteriorment estime el Patronat que són legítims creditores d'estos, d'acord amb les bases, normes o regles que s'establisquen a l'efecte.
  
Ningú no podrà al·legar, enfront la Fundació, dret preferent a gaudir dels seus beneficis, ni imposar la seua atribució a persona o entitat determinada.
  
Segon
  
Per Resolució de data 2 de juliol de 2004, de l'Il·lm. Sr. Secretari Autonòmic de Justícia i Interior, de la Conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana, la denominada Fundació de la Comunitat Valenciana Aigua i Progrés, i classificar-la de caràcter cívic. El seu domicili radicarà a València, Conselleria de Presidència, carrer Cavallers 9.
  
La Fundació té per objecte potenciar i afavorir el desenvolupament d'un ús racional i solidari dels drets relatius a l'aigua, així com l'impuls cívic i institucional en defensa d'una política hídrica adequada a les necessitats de la Comunitat Valenciana, i en particular de les transferències hídriques previstes en el Pla Hidrològic Nacional.
  
Per a l'execució d'estos fins la Fundació realitzarà les següents activitats:
  
- La defensa i suport, ben directament o a través d'altres organitzacions, des de l'àmbit social i participatiu, dels drets dels valencians a un equilibri hídric nacional que els equipare amb la resta de ciutadans.
  
- El desenvolupament i impuls d'accions dirigides a informar els col·lectius afectats, i les institucions responsables, dels efectes que per a la societat valenciana suposa la paralització de les transferències hídriques.
  
- Impulsar el Fòrum a què es referix l'article 26 d'estos Estatuts, obert a la participació de la ciutadania.
  
- Seguiment exhaustiu de les iniciatives estatals i de la Unió Europea, amb una incidència directa en matèria d'infrastructures que afecten la Comunitat Valenciana, en relació amb les polítiques d'aigua iniciades.
  
- Impulsar i facilitar el coneixement entre els ciutadans, empreses i institucions de la Comunitat Valenciana de les iniciatives en matèria hídrica que tinguen incidència a la Comunitat Valenciana.
  
A estos efectes, la Fundació arbitrarà instruments que faciliten l'accés directe dels ciutadans a tals iniciatives, mitjançant l'ocupació dels sistemes i de les eines pròpies de la Societat de la Informació.
  
- Formació, informació i sensibilització de la societat a través d'accions, com ara jornades de sensibilització, seminaris informatius i conferències, així com altres actuacions a estos efectes.
  
- Assessorament i atenció de consultes en temes hídrics, incloses les ajudes, a través dels mitjans i eines tècniques i informàtiques a disposició de la Fundació.
  
Seran potencials beneficiaris de la Fundació qualssevol persones físiques o jurídiques, públiques o privades, que tinguen vincles estables amb la Comunitat Valenciana.
  
Igualment seran beneficiaris potencials de la Fundació les persones, físiques o jurídiques, que tinguen interessos coincidents amb els fins de les Fundació, és a dir, en l'impuls i la posada en marxa d'una política solidària hídrica.
  
Ningú podrà al·legar, enfront de la Fundació, dret preferent a gaudir dels seus beneficis, ni imposar la seua atribució a persona o entitat determinada.
  
De conformitat amb l'article 28 dels Estatuts, la Fundació està obligada a actuar amb criteris d'objectivitat, imparcialitat i no discriminació en la determinació dels seus beneficiaris.
  
Tercer
  
Per Resolució de data 19 de juliol de 2004, de l'Il·lm. Sr. Secretari Autonòmic de Justícia i Interior, de la Conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana, l'entitat denominada Fundación sin Barreras de la Comunidad Valenciana, i classificar-la de caràcter benèfic i assistencial. El seu domicili radicarà a València, carrer Luis Oliag, 75-6é-12a.
  
La Fundació té per objecte la protecció del benestar social dels fills, especialment dels menors i dels discapacitats, com la igualtat d'ambdós progenitors, i el suport i l'ajuda en totes els aspectes a disminuïts psíquics i sensorials.
  
En compliment dels seus fins, la Fundació podrà desenvolupar les següents activitats:
  
a) La vigilància de l'estricte compliment de les mesures acordades en interés dels fills.
  
b) Assessorament, atenció i seguiment de les necessitats socials, econòmiques i familiars.
  
c) Activitats per a pares i fills que fomenten, col·laboren i eviten la deterioració dels vincles afectius en les situacions de crisis familiars.
  
d) Assessorament jurídic gratuït a aquells que els calga.
  
e) Creació d'una borsa de treball perquè puguen fer front als pagaments de les pensions.
  
f) Formació d'un voluntariat que puga atendre els eventuals problemes o necessitats que precisen les persones a l'empara de la Fundació.
  
g) Organització de conferències, xerrades i col·loquis que siguen d'interés instructiu per a tots ells.
  
h) Crear un taller prelaboral d'inserció social.
  
i) Crear habitatges tutelats i tallers on puguen realitzar el seu treball per al bon desenvolupament de la seua capacitat, tant física com psíquica.
  
Correspon al Patronat de la Fundació determinar el mode en què s'hauran de complir els fins enumerats en este article. Les prestacions de la Fundació s'atorgaran de forma no lucrativa.
  
El patronat tindrà plena llibertat per a determinar les activitats de la Fundació, el qual haurà de presentar un programa anual tendent a la consecució d'aquells objectius concrets que, segons el parer d'aquell i dins del compliment dels seus fins, siguen els més adequats o convenients en cada moment.
  
Seran potencials beneficiaris de la Fundació totes aquelles persones que es troben en procés de separació, divorci o nul·litat, inclús una vegada finalitzat, així com els seus fills, especialment menors d'edat, i els discapacitats físics, psíquics i sensorials.
  
La Fundació atorgarà amb criteris d'imparcialitat, objectivitat i no discriminació, els seus beneficis a les persones o entitats que reunint les condicions expressades anteriorment estime el Patronat que són legítimes creditores d'estos, d'acord amb les bases, normes o regles que s'establisquen a l'efecte.
  
Ningú no podrà al·legar, enfront de la Fundació, dret preferent a gaudir dels seus beneficis, ni imposar la seua atribució a persona o entitat determinada.
  
Quart
  
Per Resolució de data 27 de juliol de 2004, de la Secretària Autonòmica d'Administracions Públiques, es va acordar inscriure, en el Registre de Fundacions de la Comunitat Valenciana, l'entitat denominada Fundación de la Comunidad Valenciana para la Neurorehabilitación, i classificar-la de caràcter científic i d'investigació. El seu domicili radicarà a València, carrer Periodista Azzati, 4-12a.
  
La Fundación de la Comunidad Valenciana per a la Neurorehabilitación té per objecte:
  
1. Impulsar i desenvolupar a la Comunitat Valenciana els tractaments educatius, neurològics i neurorehabilitadors.
  
2. Fomentar i promoure la formació i investigació en determinats sectors del camp de la Neurologia, Neuropediatria i la Neurorehabilitació.
  
3. Augmentar el patrimoni de coneixements existents i contribuir a la descripció i la comprensió dels seus valors i els seus problemes, tant metges com socials.
  
4. Col·laborar, fomentar i participar activament en la innovació i investigació de la Neurologia i la Neurorehabilitació.
  
El desenvolupament dels fins de la Fundació podrà efectuar-se, entre altres modes possibles, pels següents, que s'enumeren sense propòsit exhaustiu:
  
a) Per la pròpia Fundació i seguint un programa d'actuació que haurà d'aprovar el Patronat. En el programa es determinarà l'actuació concreta de la Fundació durant el període a què el programa afecte.
  
b) Creant o cooperant a la creació d'altres entitats de qualsevol naturalesa.
  
c) Mitjançant la participació en societats mercantils, constitució i explotació d'entitats d'esta naturalesa, sempre que faciliten o puguen servir o milloren la realització de les finalitats pròpies d'esta Fundació.
  
d) Participant en el desenvolupament de les activitats d'altres entitats que realitzen activitats coincidents o complementàries amb la de la pròpia Fundació.
  
El Patronat tindrà plena llibertat per a determinar les activitats de la Fundació, que tendisquen a la consecució d'aquells objectius concrets que, segons el parer d'aquell i dins del compliment dels seus fins, siguen els més adequats o convenients en cada moment, i, entre ells:
  
\* Establir un fons documental especialitzat.
  
\* Assessorar persones o institucions en els seus respectius camps d'interés.
  
\* Organitzar i realitzar activitats d'investigació.
  
\* Organitzar i realitzar activitats educatives i de formació, i acreditar, mitjançant certificats, la participació en estes.
  
\* Assistir i participar com a entitat en tals esdeveniments, propis o aliens, públics o privats.
  
\* Donar suport a altres entitats amb objectius afins.
  
\* Convocar ofertes, beques, premis o ajudes, referits a l'objecte de l'article 6.
  
\* Editar, mantindre i promoure publicacions periòdiques en qualsevol suport.
  
\* Contractar els servicis necessaris per a l'establiment i manteniment de les activitats i fins descrits en els presents Estatuts.
  
\* I, de manera genèrica, portar a terme totes les accions que siguen conduents a un millor èxit dels seus fins.
  
L'enunciació dels citats fins no comporta obligació d'atendre a tots i a cada u d'ells, ni els atorga orde de prelació.
  
Sense perjudici que el destinatari bàsic dels beneficis de la Fundació siga les famílies i la societat Valenciana en el seu conjunt, seran beneficiaris específics de la Fundació, i per tant, potencials receptors dels seus servicis, les persones amb problemes neurològics i les denominades afeccions afins que sol·liciten els servicis i prestacions de la Fundació en qualsevol de les seues vessants, d'acord amb les bases, regles i normes que s'establisquen a l'efecte; i serà criteri central per a la determinació dels beneficiaris concrets els principis de necessitat i de majors expectatives d'eficàcia en cada beneficiari, d'acord amb criteris tècnics i objectius, actuant amb imparcialitat, objectivitat i no discriminació en la determinació d'estos.
  
Totes les activitats que desenvolupament la Fundació faça per a aconseguir els fins que perseguix, seran difoses per a general coneixement de tots els possibles beneficiaris i interessats en les accions que es propose portar a terme, facilitant l'accés a estes als qui reunisquen els requisits que en cada moment s'establisquen, d'acord amb els criteris d'universalitat i igualtat.
  
Cinqué
  
Per Resolució de data 27 de juliol de 2004, de la Secretària Autonòmica d'Administracions Públiques, es va acordar inscriure, en el Registre de Fundacions de la Comunitat Valenciana, l'entitat denominada Fundació José María Haro - Intra, Fundación de la Comunidad Valenciana, i classificar-la de caràcter social i laboral. El seu domicili radicarà a València, plaça Cisneros 5.
  
La Fundació José María Haro - Intra, Fundación de la Comunidad Valenciana es constituïx amb la finalitat de facilitar la formació i integració sociolaboral de persones pertanyents a aquells grups que, per les seues circumstàncies socioeconòmiques, tinguen majors dificultats d'accés al mercat de treball.
  
En el desenvolupament dels fins fundacionals, podrà realitzar alguna de les següents activitats:
  
1. Disseny d'itineraris d'integració sociolaboral, específicament adaptats a les problemàtiques de persones i grups en situació d'exclusió social.
  
2. Creació i gestió d'estructures estables de formació prelaboral i qualificació professional, per a persones i grups en situació d'exclusió social.
  
3. Promoció d'empreses d'inserció social.
  
4. Qualssevol altres activitats que faciliten la formació integral i la inserció familiar i social d'estes persones.
  
Les activitats de la Fundació podran ser desenvolupades de forma directa o indirecta, en els termes previstos en la normativa vigent.
  
Els beneficiaris de la Fundació seran preferentment persones que, per la seua situació personal i social, tinguen majors dificultats d'accés al mercat de treball.
  
La Fundació atorgarà, amb criteris d'imparcialitat, no discriminació i objectivitat, els seus beneficis a les persones que, reunint les condicions anteriorment expressades, estime el Patronat que són legítimes creditores d'estos, d'acord amb les bases, normes o regles que s'establisquen a l'efecte.
  
Ningú no podrà al·legar, enfront de la Fundació, dret preferent a gaudir dels seus beneficis, ni imposar la seua atribució a persones o entitats determinades.